Nafarroako Parlamentuko Mahaiak, 2022ko maiatzaren 30ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Juan Luis Sánchez de Muniáin Lacasia jaunak aurkeztutako galdera, N-121 errepideko “Olabeko zeharbidea” izenez ezagutzen den zatiko lanak esleitzeko kontratua aldatzeari buruzkoa (10-22/POR-00210).

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2022ko maiatzaren 30ean

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikita dagoen Juan Luis Sánchez de Munián Lacasia jaunak honako galdera hau aurkezten dio Nafarroako Gobernuko Lurralde Kohesiorako kontseilariari, Osoko Bilkuran ahoz erantzun dezan:

Zergatik aldatzen da, berriz ere kontu-hartzailetzaren txostenen aurka, N-121 errepideko “Olabeko zeharbidea” izenez ezagutzen den zatiko lanak esleitzeko kontratua, aurre egiten baitzaio obraren gainkostu bati, zeinak hirukoizten baitu Kontratuei buruzko Foru Legeak jadanik esleituta dagoen kontratu bat aldatu ahal izateko ezartzen duen gehieneko muga?

Iruñean, 2022ko maiatzaren 26an

Foru parlamentaria: Juan Luis Sánchez de Muniáin Lacasia